Artêşa tirke ya îşxalkere vizêr vera hîrê dewanê herêma Omeryanî operasyonêk da destpêkerdene û tebervejîyayîş qedexe kerd. Warê operasyonî de helîkopteran ra bombayî erzîyayî û daristanî vêşayî. Şewatê mabênê dewanê Talat, Çal û Kuriksitîlî dewam keno.
Dîya zanayene ke operasyon û şewatê herême dewam keno û Leşkerî nêverdenê ke şewat bêro hewnakerdene.
Tîmê Mudîrîya Xebatanê Daristanan şîyî ke şewat hewna bikerê la bi bahaneya 'asayîşî' verê kome gêrîya.
Rixmê astengîyan zî dewijê Çalî şewat hewna kenê.
